Source: http://www.gazetasv.ro/csm-bucovina-a-castigat-divizia-nationala/?replytocom=84121
Timestamp: 2020-07-11 18:16:46+00:00

Document:
CSM Bucovina a câştigat Divizia Naţională | GazetaSV.ro
CSM Bucovina a câştigat Divizia Naţională
Autor: GazetaSV 5 iunie 2017
CSM Bucovina Suceava a revenit pe prima scena a rugbyului romanesc dupa sapte ani petrecuti in esalonul secund. Echipa antrenata de Constantin Vlad si-a asigurat un loc in viitorul sezon al SuperLigii, dupa ce s-a impus sambata, in finala Diviziei Nationale, cu scorul de 26-25, in fata celor de la CS Navodari, intr-o partida desfasurata pe stadionul “Arcul de Triumf” din Bucuresti.
Favorita la castigarea trofeului, gruparea dobrogeana a inceput in forta finala din Capitala, reusind sa deschida scorul inca din minutul 5, dupa o actiune colectiva finalizata cu eseu de Catalin Nicolae. CSM Bucovina a reactionat prompt si a preluat conducerea cu 6-5 in urma a doua lovituri de pedeapsa transformate de Sabin Cretu. CS Navodari a avut initiativa dupa jumatatea primei reprizei si a luat un ecart de 14 puncte dupa ce Marian Nita si Constantin Gheara au culcat balonul in terenul de tinta, iar Nicu Ignea, cu o transformare si o lovitura de pedeapsa, a modificat tabela de marcaj la 20-6.
Impulsionati de capitanul Stefan Stefaroi si un om in plus pe teren, dupa un cartonas galben incasat de tabara dobrogeana, rugbystii suceveni au incheiat repriza intr-o ofensiva ce a avut ca finalizare un eseu semnat de Dragos Manole. Sabin Cretu l-a transformat de pe con, iar CS Navodari a intrat la pauza cu un avantaj de 20-13. Trupa antrenata de Constantin Vlad a ramas la fel de incisiva si in startul partii secunde, cand Constantin Nichiforiuc a reusit un nou eseu, dar Sabin Cretu a ratat sansa egalarii dintr-o pozitie dificila.
CS Navodari si-a refacut ecartul de sapte puncte de la pauza printr-o incercare semnata de Mihai Comanici, dar sucevenii nu au renuntat la lupta la scorul de 25-18 in favoarea echipei dobrogene. Astfel, dupa o margine in apropierea buturilor adverse, Andrei Varvaroi a reusit al treilea eseu al formatiei sucevene si a redus diferenta la 23-25. Sabin Cretu a ratat transformarea, dar s-a revansat in minutul 70, cand a fructificat o lovitura de pedeapsa prin care CSM Bucovina a preluat conducerea cu 26-25. In ultimele zece minute, extreme de tensionate, defensiva suceveana a rezistat eroic, iar CSM Bucovina a reusit sa cucereasca in premiera titlul de campioana al Diviziei Nationale.
CSM Bucovina Suceava a mizat in finala Diviziei Nationale de rugby pe urmatorul lot de jucatori: Octavian Scolobiuc, Alexandru Scolobiuc, Ioan Covaliu, Stefanita Rusu, Lucian Preutescu, Andrei Drelciuc, Constantin Varvaroi, Constantin Nichiforiuc, Dragos Manole, Marcel Cretuleac, Andrei Manole, Andrei Custrin, Stefan Stefaroi, Sabin Cretu, Alin Elisei, Constantin Strugariu, Iulian Catea, Lucian Zup, Bogdan Rusu, Andrei Varvaroi, Ioan Florea, Vasilica Ivanov, Mohamed Amine Lahiani. Antrenor: Constantin Vlad.
Constantin Vlad se retrage in plina glorie, dupa 46 de ani petrecuti in slujba rugbyului sucevean
”E o bucurie mare pentru intreg sportul sucevean. Chiar daca este vorba de divizia a doua, faptul ca am castigat campionatul este o mare performanta tinand cont de investiile care s-au facut si de faptul ca suntem totusi amatori. Ii felicit pe baieti pentru ca au respectat la minut programul pe care l-am stabilit inaintea meciului si au fost disciplinati tactic in teren. Chiar am ramas placut surprins ca, la final, am fost felicitati si de cei de la CS Navodari”, a declarat antrenorul Constantin Vlad, care a tinut sa multumeasca primarului Ion Lungu, Consiliului Local Suceava si tuturor celor care au sprijinit activitatea echipei.
Constantin Vlad se va retrage in plina glorie din rugby, dupa aproape 46 de ani petrecuti in tricoul si mai apoi pe banca echipei sucevene: “Am intrat pe usa din fata in rugbyul sucevean si tot in usa din fata am vrut sa ies. Am vrut sa ma retrag intr-un moment placut. In rest, ii las pe ceilalti sa-mi aprecieze munca la Suceava. Daca am facut bine sau daca am facut rau”.
CSM Bucovina si-a asigurat un loc pe tabloul viitorului sezon al SuperLigii, dar inscrierea sucevenilor in primul esalon depinde de autoritatile locale. “Avem dreptul sa ne inscriem in SuperLiga, dar asta nu mai depinde de antrenor sau jucatori. Am vrut sa demonstram ca se munceste serios si ca Suceava este un izvor nesecat de talente pe harta rugbyului romanesc. Mai departe depinde autoritati si de conducerea clubului CSM. E decizia lor in ce esalon va juca echipa din toamna”, a conchis Constantin Vlad.
175.000 de lei este bugetul alocat in acest an de Primarie echipei de rugby.
1 Comentariu la "CSM Bucovina a câştigat Divizia Naţională"
gicanu | 6 iunie 2017 at 10:44 | Răspunde
ia ghiciti unde vor juca baietii in sezonul viitor,in liga 2,ca doar nu o sa se mareasca prea tare bugetul echipei,au grija autoritatile,iar ca sa inchei nu sunt sigur nici la handbal,iar la fotbal desfiintarea.Sportul sucevean va disparea ori in anonimat ori cu totul,alegeri avem abia in 2020

References: CSM 

CSM 
 CSM 
 CSM 
 CSM 

CSM 

CSM